Diari Oficial de la Generalitat Valenciana


Sumari del DOGV 4098, del 02-10-2001 (2001/9236)

RESOLUCIÓ de 6 de juliol de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital General de Castelló per a fer extraccions i implantacions de fragments autòlegs de paratiroide.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/9236


Data del document
:   06-07-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * Castelló de la Plana
    * trasplantament d'òrgans
    * establiment hospitalari

RESOLUCIÓ de 6 de juliol de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital General de Castelló per a fer extraccions i implantacions de fragments autòlegs de paratiroide. [2001/A9236]
  
Vista la sol·licitud d'acreditació de l'Hospital General de Castelló per fer extraccions i implantacions de fragments autòlegs de paratiroide.
  
Antecedents de fet
  
1. El senyor Pablo L. Prada Alfaro, en representació de l'Hospital General de Castelló, va presentar la sol·licitud d'acreditació per fer extraccions i implantacions de fragments autòlegs de paratiroide.
  
2. El Servei de Coordinació de Trasplantaments de la Comunitat Valenciana, adscrit a la Subsecretaria per a l'Agència Valenciana de la Salut, ha informat favorablement sobre l'acreditació sol·licitada.
  
3. La Direcció Territorial de Sanitat de Castelló ha comprovat que el centre té tots els requisits per a aquesta acreditació.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent segons el que disposen l'Ordre d'11 de desembre de 1992, de la Conselleria de Sanitat i Consum, i els decrets 27/1987, de 30 de març, i 87/1999, de 30 de juliol, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
2. S'ha complit el que estableix l'article 24.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Concedir l'acreditació per fer extraccions i implantacions de fragments autòlegs de paratiroide a l'Hospital General de Castelló, situat a l'avinguda de Benicàssim, sense número, de Castelló de la Plana. Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la data de la notificació.
  
València, 6 de juliol de 2001.- La directora general de l'Agència per a la Qualitat, l'Avaluació i la Modernització dels Serveis Assistencials: María Rosa Roca Castelló.